stanford-oval/wikipedia huggingface dataset:
קינגסמן: מעגל הזהב

| --- | --- |

כרזת הסרט בישראל
 מבוסס על:  השירות החשאי (קומיקס) מאת מארק מילר ודייב גיבונס
 בימוי:  מת'יו ווהן 
 הופק בידי:  מת'יו ווהן 
 תסריט:  ג'יין גולדמן, מת'יו ווהן 
 עריכה:  אדי המילטון 
 שחקנים ראשיים:  קולין פירת' מארק סטרונג טארון אגרטון ג'וליאן מור האלי ברי אלטון ג'ון צ'נינג טייטום ג'ף ברידג'ס
 מוזיקה:  הנרי ג'קמן 
 צילום:  ג'ורג' ריצ'מונד 
 מדינה:  הממלכה המאוחדת, ארצות הברית 
 חברת הפקה:  סרטי מארב
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  בריטניה 22 בספטמבר 2017
 משך הקרנה:  141 דק' 
 שפת הסרט:  אנגלית 
 סוגה:  סרט פעולה קומי
 תקציב:  104,000,000 מיליון דולר
 הכנסות:  $410,902,662 (9 באוקטובר 2018)
 הכנסות באתר מוג'ו:   kingsman2
 סרט קודם:  קינגסמן: השירות החשאי
 סרט הבא:  קינגס מן: ההתחלה
 אתר רשמי
 דף הסרט ב־IMDb
 
קינגסמן: מעגל הזהב (באנגלית: Kingsman: The Golden Circle) הוא סרט פעולה וריגול קומי אמריקאי-בריטי אשר מבוסס על קומיקס באותו שם מבית Icon Comics, שנמצאת בבעלות מארוול קומיקס. את הסרט ביים מת'יו ווהן ומככבים בו אנסמבל שחקנים כקולין פירת', ג'וליאן מור, טארון אגרטון, מארק סטרונג, האלי ברי, אלטון ג'ון, צ'נינג טייטום וג'ף ברידג'ס. הסרט מהווה סרט המשך לסרט משנת 2014 קינגסמן: השירות החשאי, אשר מבוסס על קומיקס באותו השם, מאת דייב גיבונס ומארק מילר. בדומה לסרט הראשון, התסריט נכתב על ידי ווהן וג'יין גולדמן.
המטה של ארגון הריגול החשאי "קינגסמן" נהרס, וסוכניו הנותרים נאלצים לשתף פעולה עם מקביליהם האמריקאים, "סטייטסמן" בהפלת ארגון פשע בינלאומי האחראי לכך, בשם "מעגל הזהב". הסרט יצא לאקרנים בבריטניה ב-20 בספטמבר 2017 וב-22 בספטמבר בארצות הברית ובישראל, גם בגרסת איימקס ובתלת מימד.
עלילת הסרט

סוכני הקינגסמן יוצאים לארצות הברית על מנת לשתף פעולה עם מקביליהם האמריקאים בארגון סטייטסמן, לאחר שמטה הקינגסמן הופצץ על ידי סינדיקט פשע בשם "מעגל הזהב".
צוות שחקנים

| שם השחקן | שם הדמות | הערות |
| --- | --- | --- |
| טארון אגרטון | גארי "אגזי" אנווין | סוכן קינגסמן בכיר והגיבור הראשי. |
| קולין פירת' | הארי "גלהאד" הארט | סוכן קינגסמן ותיק אשר לוקח את אגזי תחת חסותו. |
| מארק סטרונג | מרלין | איש קינגסמן בכיר אשר משמש כאיש הטכנולוגיות והמחשבים. |
| ג'וליאן מור | פופי אדמס | אשת עסקים. עומדת בראש ארגון הפשע הבינלאומי "מעגל הזהב" |
| האלי ברי | ג'ינג'ר אייל | סוכנת סטייטסמן. אשת המחשבים והטכנולוגיה |
| צ'נינג טייטום | טקילה | סוכן סטייטסמן המשתף פעולה עם אגזי |
| ג'ף ברידג'ס | שמפניה "צאמפ" | סוכן ותיק, ראש הסטייטסמן |
| פדרו פסקל | ג'ק דניאלס / ויסקי |  |
הפקה

סמוך ליציאתו לאקרנים של קינגסמן: השירות החשאי, מארק מילר ומת'יו ווהן הכריזו על כוונתם לעבוד על סרט המשך במידה והסרט הראשון יכניס היטב בקופות. ווהן אף הוסיף כי הוא מקווה שפירת' ישוב לגלם את דמותו בסרט, לאחר דיווחים שטענו שהוא לא ישוב לסרט ההמשך.
ב-29 באפריל 2015, אולפני פוקס המאה העשרים הכריזו שהסרט השני בשלבי הפקה. ב-11 ביוני אותה שנה ווהן אמר ליאהו שהוא החל בכתיבת תסריט ושהוא ישוב לביים את הסרט. בספטמבר מילר פרש מצוות ההפקה. באותו חודש דווח שאגרטון חתם על חוזה לגלם את רובין הוד בסרט רובין הוד, במה שצפוי להתנגש עם לוח הזמנים לצילומי סרט ההמשך. ברם, באוקטובר נודע שהסרט על רובין הוד יצולם מיד לאחר סיום הצילומים על קינגסמן, שצילומיו תוכננו להתחיל באפריל 2016.
בפברואר 2016 ג'וליאן מור הצטרפה לצוות השחקנים, על מנת לגלם את נבל הסרט. במרץ צורפה האלי ברי. ווהן חשף באותו החודש שהסרט ייקרא "קינגסמן: מעגל הזהב" (Kingsman: The Golden Circle). ב-8 באפריל אותה שנה לוהק פדרו פסקל. באותו יום פורסמה כרזה ראשונית ובה למעשה אושרה הופעתו של קולין פירת' בסרט.
צ'נינג טייטום ואלטון ג'ון לוהקו לתפקידים בסרט ביוני,
ואילו ג'ף ברידג'ס צורף לצוות שחקנים במאי 2016.
הפקה > צילומים

צילומי הסרט יצאו לדרך ב-15 במאי 2016 בברמינגהאם, בריטניהונערכו גם באולפני ליבסדן, שבבעלות אולפני האחים וורנר. הצילומים הושלמו ב-13 בספטמבר 2016. צילומי השלמה נערכו גם בדצמבר 2016 בלונדון.
הפקה > שיווק

ב-20 ביולי 2017, פוקס שחררו סרטון אנימציה קצר ובו אגזי וארצ'ר (מסדרת הטלוויזיה ארצ'ר) מופיעים יחדיו.
סרט המשך

ווהן הודיע כי הוא וגולדמן מתכננים סרט שלישי בסדרה. הגיבור הראשי של שני הסרטים הראשונים, אגזי, לא ישתתף בו.
ביוני 2018 הודיע מתיו ווהן כי סרט פריקוול בשם "קינגסמן: המשחק הגדול" נמצא בפיתוח, וציין כי העלילה תתרחש בתחילת המאה ה-20 ותתאר את היווצרות סוכנות הריגול קינגסמן וכי הפרויקט יצולם זה לצד זה עם "הסרט השלישי בסדרת קינגסמן".
ב-22 בדצמבר 2021 יצא הסרט לאקרנים בארצות הברית.
רעידת האדמה בסולאווסי (2021)

| --- | --- |

 סוג:  רעידת אדמה
 תאריך התרחשות:  15 בינואר 2021
 שעה:  2:28
 עוצמה:  6.2
 מוקד:  סולאווסי, אינדונזיה
 הרוגים:  111
 פצועים:  3,369
 נעדרים:  3
 קואורדינטות:  3°00′18″S 118°55′26″E﻿ / ﻿3.005°S 118.924°E﻿ / -3.005; 118.924
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פרעידת האדמה בסולאווסי(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פרעידת האדמה בסולאווסי
 
רעידת האדמה בסולאווסי 2021 הייתה רעידת אדמה שפגעה במערב העיר סולאווסי, אינדונזיה. הרעידה התרחשה ב-15 בינואר 2021 בשעה 2:28 בעוצמה של 6.2 בסולם ריכטר. הרעידה הורגשה גם במספר אזורים מרוחקים יותר דוגמת מקאסאר. על פי לפי דיווחים, כמה בניינים נהרסו גם בערים שכנות, כולל בניין בן שלוש קומות בממוג'ו (אנ'). לפחות 111 בני אדם נהרגו ולמעלה מ-3,300 נפצעו. כמה שעות קודם לכן התרחשה באזור רעידה מקדימה.
רעידת אדמה

רעידת האדמה התרחשה בעומק של 18 ק"מ, ומרכזה נמצא במג'יין ריג'נסי שבמערב סולאווסי. על פי הסקר הגאולוגי של ארצות הברית נרשמה עוצמת סולם מרקאלי חמורה. הרעידה הורגשה במשך 5–7 שניות. הרעידות הורגשה גם במספר ערים שכנות. רעידת האדמה אירעה לאורך תקופת הדחף ממוג'ו – מג'יינה, שעוברת קרוב לעיר ממוג'ו, מערב סולאווסי. במיקום זה ארגע גם רעידת אדמה בשנת 1969 בה נהרגו 64 בני אדם. על פי מחקרים, במקום צפויה להתרחש רעידה דומה כל 75 שנה בערך.
12 שעות לפני הרעידה העיקרית, רעידת אדמה בעוצמה 5.7 הורגשה צפונית למקור הרעש מה שגרם למפולות רבות והרס של מספר בניינים. על פי הדיווחים הרעידה המקדימה גרמה לעוד 26 רעידות עוקבות. על פי הדיווחים עשרות אנשים פונו עקב חשש מצונאמי ואדם אחד נפצע בפינוי.
נזק ונפגעים

נזקים קשים דווחו ברחבי מג'יין ריג'נסי ובכמה אזורים במאמוג'ו ריג'נסי, גם חלק מבית החולים מירטה מנקררה, בית חולים מרכזי במג'יין, התמוטט, ולכד בתוכו לפחות 6 אנשים, מאות חולים נאלצו לקבל טיפול מחוץ לבית החולים מחשש לקריסת המבנה כולו.
משרד החינוך דיווח כי לפחות 15 בתי ספר נפגעו או נהרסו ברעידת האדמה, רובם במג'יין. לפחות בית ספר יסודי אחד ושני בתי ספר תיכוניים במג'יין נהרסו ואילו האחרים ספגו נזק שנע בין נזק קל לנזק כבד. במאמוג'ו לפחות שישה בתי ספר נפגעו מרעידת האדמה.
הערכה הראשונית העלתה כי לפחות 62 מבנים נהרסו ברעידת האדמה, מאוחר יותר המספר עלה למאות. במג'יין נפגעו ברעידת האדמה לפחות 300 בתים. פקיד מהממשלה האזורית של מערב סולוואזי הצהיר כי לפחות מחצית מכל המבנים בממוג'ו התמוטטו.
מיד לאחר מכן נהרגו לפחות 4 בני אדם ו-600 נפצעו. למעלה מ-2,000 איש פונו. מאוחר יותר עלה מספר ההרוגים ל-27 וכ-637 בני אדם נפצעו ו-15,000 איש נותרו חסרי קורת גג. מאוחר יותר עלה מספר ההרוגים שוב ל-35 כאשר גופות נוספות נמצאו תחת ההריסות על ידי אנשי ההצלה. לפחות 26 היו ממאמוג'ו, ואילו 9 אחרים היו ממג'ין. בליל 15 בינואר, נודע כי 42 בני אדם נהרגו ברעידת האדמה. מרבית הקורבנות היו תושבים מעיר הבירה המחוזית מאמוג'ו. רובם נמצאו בתוך ביתם, כאשר רעידת האדמה התרחשה בלילה, כשרוב האנשים ישנו. עשרות עדיין נלכדו בתוך מבנים שקרסו. לפחות 2 בני אדם נהרגו לאחר שחלק מבית החולים מיטרה מנקררה בממוג'ו התמוטט.
ראו גם

רעידת האדמה והצונאמי בסולאווסי (2018)
הערות שוליים

↑  אינדונזיה: רעידת אדמה בעוצמה 6.2 הכתה באי סולאווסי; לפחות 35 נהרגו, באתר וואלה, 15 בינואר 2021
↑  Tim detikcom, Kantor Gubernur Sulbar Ambruk, Ini Analisis BMKG soal Gempa di Majene, detiknews (ב־)
↑  mediaindonesia com developer, BMKG : Gempa Majene Merusak, mediaindonesia.com, ‏15 בינואר 2021 (באינדונזית)
↑  Liputan6.com, Gempa Magnitudo 5,9 Guncang Majene, Warga Mengungsi ke Pegunungan, liputan6.com, ‏14 בינואר 2021 (באינדונזית)
↑  Gempa Magnitudo 5,9 di Sulbar, Dua Rumah Warga Rusak, merdeka.com (באנגלית)
↑  15 Sekolah Dilaporkan Rusak Akibat Gempa Sulbar, www.msn.com
↑  Gempa Mamuju Runtuhkan Kantor Gubernur, Rusak Puluhan Rumah dan Putus Akses Jalan, Tribunnews.com (ב־)
↑  רעידת אדמה בעוצמה של 6.2 הורגשה באינדונזיה, לפחות עשרה נהרגו, באתר מעריב אונליין, 15 בינואר 2021
↑  Proses Evakuasi Pasien RS Mitra Manakarra Mamuju yang Tewas Akibat Gempa, www.msn.com
שאלום

| --- | --- |

 לידה:  15 במאי 1900 אלכסנדריה, מצרים 
 פטירה:  12 ביולי 1973 (בגיל 73) בוקס היל, אוסטרליה 
 מדינה:  מצרים מצרים
 פרופיל ב-IMDb
 
שלום (בערבית: شالوم, תעתיק מדויק: שאלוּם, שמו האמיתי: ליאון אנג'ל, בערבית: ليون أنجل; ‏ 15 במאי 1900, אלכסנדריה – 12 ביולי 1973, אוסטרליה) היה שחקן קומי יהודי-מצרי. התפרסם בשנות ה-30 של המאה ה-20 בסרטים בבימויו של הבמאי היהודי-מצרי טוגו מזרחי. היה הכוכב היהודי היחידי במצרים שגילם בסרט דמות יהודית.
קורות חיים

נולד ב-1900 באלכסנדריה לאולגה פיפרנו וויקטור אנג'לו, משפחה יהודית ממוצא יווני. אביו הבריח חשיש לאורך הנילוס, והשאיר את משפחתו מרוששת וליאון נאלץ לעבוד כדי לפרנס את משפחתו מגיל צעיר. הוא למד הנדסה אזרחית דרך קורס התכתבות ללמידה מרחוק בצרפת והתחתן גם כן עם ילידת אלכסנדריה, אסתר כהן.
בתחילת שנות ה-30, שימש כפקיד בעיריית אלכסנדריה כשהבמאי טוגו מזרחי ליהק אותו לסדרת סרטים. תחילה שיתף עימו פעולה בתסריט לסרט עלילתי על הסכנות שבשימוש בסמים, "קוקאין" (1930), כשהוא מסתמך על הניסיון במשפחתו לשם כתיבת התסריט. בסדרת סרטים שבאו אחר כך, הוא גילם דמות שקרויה על שמו, עם כותרות כגון: "שלום הספורטאי" (1937) ו "שלום המתרגם" (1935). הדמות האפונימית ששיחק, הייתה תמיד מרוששת לחלוטין ומנסה לגמור את החודש. מראהו השברירי עם המבט התם השתלבו היטב בתפקיד הנאיבי שמרומה בקלות. הדמות מקיימת בסרטים אלו ידידות אמיצה עם חברו המוסלמי עַבְדּו ושני הידידים מעדיפים את ידידותם על פני רווחתם האישית. באמצעות תיאור ידידותם של שלום ועבדו והיחסים הקרובים המתוארים בין יהודים ומוסלמים אחרים, סרטים אלה דגלו בתרבות של דו-קיום. אף על פי שמו המאוד עברי, הדמות בסרטיו מעולם לא התמקדה בפן הדתי של אישיותו. אסתר כהן אנג'ל, אשתו של ליאון, שהופיעה תחת שם המסך 'עדלת' לוהקה לא פעם כמושא אהבתו של שלום.
לאון אנג'ל פרש מהקולנוע ב-1937. מאוחר יותר היגר לאוסטרליה, יחד עם משפחתו. בשנת 1965, אנג'ל היה מעורב בהקמת האגודה הספרדית של ויקטוריה, בית הכנסת הספרדי הראשון באוסטרליה. נפטר ביולי 1973 באוסטרליה.
רשימת סרטים

| 0 | 1 | 2 | 3 |
| --- | --- | --- | --- |

| תאריך | שם הסרט | שם בערבית | במאי |
| 1930 | קוקאין (סרט אילם) (ער') | الكوكايين الهاوية | טוגו מזרחי |
| 1932 | 05001 (סרט אילם) | 05001 | טוגו מזרחי |
| 1934 | שני הנציגים (ער') | المندوبان | טוגו מזרחי |
| 1935 | שלום המתרגם | شالوم الترجمان | ליאון אנג'ל |
| 1937 | יותר מדי כסף זה מטרד (ער') | العز بهدلة | טוגו מזרחי |
| 1937 | הספורטאי (ער') | الرياضى | קלמנט מזרחי וליאון אנג'ל (הקרדיט ניתן כ-ל. נגל) |
הערות שוליים

↑   איל שגיא ביזאוי, בחזרה אל תור הזהב: לאן נעלמו כל היהודים שהצליחו כאמנים בארצות ערב?, באתר הארץ, 30 ביולי 2015
1 2  איל שגיא ביזאוי, The Lost Art, באתר הארץ באנגלית, 2 בדצמבר 2015
↑  ‏ Shalom (1900 - 1948), באתר elcinema.com
1 2 3  Egypt Migrations, פוסט בפייסבוק
1 2 3  Shalom, באתר bibalex.org
↑  Starr, Deborah (2020). Togo Mizrahi and the Making of Egyptian Cinema. University of California. p. 35.
1 2  Starr, Deborah (2020). Togo Mizrahi and the Making of Egyptian Cinema. University of California. pp. 119–120.
↑  Starr, Deborah (2020). Togo Mizrahi and the Making of Egyptian Cinema. University of California. pp. 34–35.
↑  איל שגיא ביזאוי, היהודים בקולנוע ובתיאטרון במצרים, באתר [www.ybz.org.il יד יצחק בן צבי]
↑  Starr, Deborah (2016). Bryant, Rebecca (ed.). In Bed Together: Coexistence in Togo Mizrahi’s Alexandria Films (PDF). Berghan Books. pp. 129–131, 143–150.
↑  Shafik, Viola (2007). Popular Egyptian Cinema: Gender, Class, and Nation. American University in Cairo Press. pp. 29–31. ISBN 9789774160530.
↑  מוחמד אל דהשן, The Jewish Quarter: A Missed Opportunity, באתר timep.org, ‏ 21 ביולי 2015
↑  Aaron, Aaron (1979). The Sephardim of Australia and New Zealand. Waterloo, NSW. p. 34.
קרן כספית

קרן כספית היא קרן נאמנות המשקיעה באפיקים סולידיים לטווח קצר. הקרנות הכספיות הן בעלות רמת הסיכון הנמוכה ביותר מבין כל קרנות הנאמנות.
בישראל הוקמו קרנות כספיות בתחילת 2008, בעקבות תיקון חקיקה אשר אפשר זאת. נכון לינואר 2024, קיימות 47 קרנות כספיות, והן מנהלות נכסים בסכום כולל של 107 מיליארד שקל.
קרנות כספיות בישראל > מדיניות ההשקעה

על פי הגדרת החוק, קרן כספית משקיעה באפיקים הבאים:
מלווה קצר מועד (מק"ם)
פיקדונות בנקאיים (פק"ם) לתקופה של עד 30 יום
ניירות ערך מסחריים שקליים לא סחירים בדירוג A-1 ומעלה לטווח של עד 30 יום. אם הנייר נושא ריבית משתנה, הטווח המותר הוא עד 90 יום.
איגרות חוב (אג"ח) שקליות סחירות בדירוג AA ומעלה לטווח של עד שנה
אג"ח שקליות סחירות בדירוג AA ומעלה בריבית משתנה
אג"ח שקליות סחירות בדירוג AA ומעלה הניתנות לפדיון מוקדם כל 6 חודשים או פחות
מזומנים
משך החיים הממוצע של כלל נכסי הקרן הוא עד 90 יום.
הקרן יכולה להחזיק עד 25% מנכסיה באפיקים לא סחירים (ניירות מסחריים ופקדונות).
קרנות כספיות בישראל > יתרונות וחסרונות > השוואה לפיקדון בנקאי

מנהלי הקרנות הכספיות מציגים אותן כתחליף לפיקדונות הבנקאיים, בזכות אופיין הסולידי. אולם קיימים מספר הבדלים בין פיקדון לבין קרן כספית.
הקרנות הכספיות מעניקות למשקיעים בהן תשואה גבוהה יותר מאשר הפיקדונות הבנקאיים[דרוש מקור]. סיבה אחת לכך היא שהקרנות הכספיות מפקידות בפיקדונות בנקאיים סכומים גבוהים מאוד, ולכן הבנקים נוטים לתת להן ריבית גבוהה משל הצרכן הממוצע. לרוב הפיקדונות שיוצעו הן בריבית הקרובה לזו שלריבית בנק ישראל, אשר לעיתים מכונה "ריבית ג'מבו". הקרנות אף עורכות מכרזים בין הבנקים על גובה הריבית שהן מקבלות, ובכך הן מגדילות את תשואותיהן. סיבה נוספת לתשואה הגבוהה של הקרנות הכספיות יחסית לפיקדונות היא שהן יכולות להשקיע גם בניירות ערך מסחריים, הנותנים ריבית גבוהה יותר מאשר ריבית בנק ישראל[דרושה הבהרה], במרווח הנע בטווח של 0.18%-0.75% כתלות במידת הסיכון שמייחס שוק ההון למנפיק.
הבדל נוסף בין קרן כספית לפיקדון הוא רמות הסיכון השונות שלהם. הפיקדונות הבנקאיים הם חסרי סיכון, והמפקידים יודעים בוודאות כי בתום תקופת הפיקדון הם יקבלו את כספם בחזרה. אף כי בישראל לא הונהג ביטוח פיקדונות באופן רשמי, מקובל כי המדינה מפצה את המפקידים במקרה של פשיטת רגל של בנק.
לעומת זאת, הקרנות הכספיות יכולות להחזיק ניירות ערך מסחריים בעלי סיכון אשראי, ובמקרה שמנפיק הנייר יפשוט רגל ייגרם הפסד למשקיעים בקרן. מקרה כזה קרה לאחרונה בזמן המשבר הכלכלי בשנת 2008 בקרן הכספית האמריקאית "Reserve Prime Fund", אשר השקיעה בניירות מסחריים של בנק ההשקעות ליהמן ברדרס, שפשט רגל.
עם זאת, קיימות קרנות כספיות אשר על פי מדיניותן אינן משקיעות בניירות מסחריים ובאג"ח קונצרניות, ועל כן אינן חשופות לסיכוני אשראי.
הבדל נוסף הוא גמישות זמן הפדיון. בפיקדון בנקאי על המפקיד לקבוע מראש את משך הזמן שבו כספו יהיה סגור. בדרך כלל, ככל שמועד הפיקדון רחוק יותר, הריבית על הפיקדון גבוהה יותר. לעומת זאת, קרן כספית ניתנת לפדיון בכל יום בו מתקיים מסחר בבורסה לניירות ערך, אין צורך להתחייב מראש, והתשואה אינה תלויה כלל במשך ההשקעה. בכך מאפשרת הקרן למשקיע גמישות רבה יותר.
קרנות כספיות בישראל > יתרונות וחסרונות > השוואה לקרן שקלית קצרה

ההבדל העיקרי בין קרן כספית לקרן שקלית קצרה הוא המח"ם (משך חיים ממוצע). בקרן שקלית קצרה המח"ם הכולל הוא עד שנה, כלומר ארוך יותר מאשר בקרן כספית. כתוצאה מכך קרן שקלית קצרה רגישה לשינויי ריבית יותר מאשר קרן כספית, ולכן היא יותר תנודתית. באמצעות קרן שקלית קצרה ניתן להפיק רווח הון במצב של ירידת ריבית במשק, בעוד שקרן כספית כמעט ולא תושפע מירידת הריבית. עם זאת, דמי הניהול הגבוהים יותר של הקרן השקלית הקצרה יקזזו חלק מרווח ההון.
קרנות כספיות בישראל > יתרונות וחסרונות > מיסוי

קיימים מספר הבדלי מיסוי בין קרן כספית פטורה לבין מק"ם ופיקדון:
שיעורי המס: משקיע (יחיד) בקרן כספית פטורה, כבכל קרן נאמנות פטורה, חייב במס רווח הון בשיעור של 25% על הרווח הריאלי, כלומר מן הרווח מקוזזת האינפלציה. לעומת זאת בפיקדונות ובאג"ח שקליות מוטל מס בשיעור של 15% על הרווח הנומינלי, כלומר, ללא קיזוז האינפלציה. לכן בתקופה של אינפלציה גבוהה יש יתרון להשקעה בקרן כספית פטורה, ולעומת זאת בתקופה של אינפלציה נמוכה או שלילית היתרון הוא דווקא למק"ם ולפיקדונות.
קיזוז הפסדים: ניתן לקזז הפסד הון ממכירת ניירות ערך כנגד רווח הון מקרן כספית פטורה, כמו גם ממק"ם, אבל לא ניתן לקזז אותו כנגד ריבית מפיקדון, מכיוון שפיקדון אינו נייר ערך.
דחיית מס: בפיקדון מנוכה מס במקור בכל מועד חידוש, ובמק"ם - בתאריך הפדיון. בשני המקרים מדובר בתאריכים קבועים מראש. לעומת זאת, בקרן פטורה המשקיע משלם מס רק כאשר הוא מחליט לפדות את יחידותיו. כלומר, הקרן מאפשרת צבירת רווחים ללא ניכוי מס במשך תקופה בלתי מוגבלת. זאת בתנאי שמדובר בקרן צבירה, כלומר שעל פי מדיניותה אינה מחלקת דיבידנד.
קרן כספית חייבת דומה מבחינת מיסוי לפיקדון ולא לקרן פטורה - הקרן משלמת מס בשיעור של 15% על הרווח הנומינלי מהשקעותיה, לא ניתן לקזז הפסדים, ואין דחיית מס.
קרנות כספיות בישראל > דמי ניהול

הקרנות הכספיות גובות דמי ניהול הנעים בין 0.07% ל-0.25%, (נכון לפברואר 2024). בעבר חלק מהקרנות לא גבו דמי ניהול,.
קרנות כספיות בישראל > קרנות כספיות במט"ח

קיימות גם קרנות כספיות במטבע חוץ - דולר אמריקני או אירו. כל נכסי הקרן נקובים או צמודים לאותו מטבע. מדיניות ההשקעה מבחינת דירוג, סחירות, טווח ומח"ם היא כמו בקרן כספית שקלית. הרווח הריאלי לצורכי מיסוי מחושב יחסית לשער היציג של המטבע.
קרנות כספיות בארצות הברית

הקרנות הכספיות בארצות הברית נקראות Money fund או Money market fund. קרנות אלה שומרות על מחיר יחידה קבוע של דולר אחד. הן מחלקות את רווחיהן כדיבידנד בסוף כל חודש, או כאשר המשקיע פודה את יחידותיו. הן מנפיקות פנקסי צ'קים וכרטיסי כספומט למשקיעיהן, ובכך מהוות תחרות לחשבונות העו"ש בבנקים Checking, ולפקדונות המכונים CD בחשבונות ה-Saving.
הערות שוליים

↑   ג'ניה וולינסקי, 107 מיליארד שקל: הקרנות הכספיות ניפצו שיאים בשנה החולפת, באתר TheMarker‏, 2 בינואר 2024
↑  תקנות השקעות משותפות בנאמנות (נכסים שמותר לקנות ולהחזיק בקרן ושיעוריהם המרביים), התשנ"ה-1994, באתר רשות ניירות ערך
↑  ריבית גבוהה לכו-לם? - Forbes Israel, באתר Forbes Israel, ‏4 במרץ 2013
↑  שרון שפורר, גל הנפקות ני"ע מסחריים נמשך: דקסיה ישראל גייס השבוע כ-90 מיליון שקל, באתר TheMarker‏, 24 במרץ 2008
↑  מיכאל רוכוורגר, שלוש הנפקות נדל"ן בשבוע, באתר הארץ, 12 ביוני 2008
↑  ריקי אליאס - הפיקוח על הבנקים, "ביטוח פיקדונות", מבט כלכלי 12, באתר בנק ישראל, נובמבר 2002
↑  פנחס לנדאו, קרנות כספיות - מה שבטוח כבר אינו בטוח, באתר כלכליסט, 25 בספטמבר 2008
↑  גולן פינטו, "מה עדיף? קרן כספית או קרן שיקלית קצרה-עד שנה?", באתר Funder,‏ 20 בפברואר 2008
↑  אלכס שפירא, השקעה בקרן כספית בזמן אינפלציה שלילית, באתר TheMarker‏, 28 בפברואר 2008
↑  https://www.funder.co.il/kaspit, Funder פאנדר פורטל קרנות נאמנות קופות גמל קרנות השתלמות קרנות פנסיה
↑  שרית מנחם, מנכ"לית קרנות מידע זהב: "כדי להציע קרן כספית טובה - צריכים לגבות דמי ניהול", באתר TheMarker‏, 26 באוגוסט 2008
רובין דאנבר

| --- | --- |

 לידה:  28 ביוני 1947 (בן 77) ליברפול, הממלכה המאוחדת 
 ענף מדעי:  אנתרופולוגיה, פסיכולוגיה 
 מקום לימודים:  מודלין קולג'  Magdalen College School 
 מוסדות:  יוניברסיטי קולג' לונדון 
 פרסים והוקרה:  Fellow of the Royal Anthropological Institute of Great Britain and Ireland  עמית האקדמיה הבריטית  מדלייה לזכר האקסלי (2015) 
 
רובין איאן מקדונלד דאנבר (באנגלית: Robin Ian MacDonald Dunbar; נולד ב-28 ביוני 1947) הוא אנתרופולוג ופסיכולוג אבולוציוני בריטי, מומחה להתנהגות פרימטים. כיום הוא ראש קבוצת המחקר החברתי והאבולוציוני למדעי המוח במחלקה לפסיכולוגיה ניסיונית באוניברסיטת אוקספורד. הוא ידוע בעיקר בגיבוש מספר דאנבר, מדידה של "הגבול הקוגניטיבי של מספר האנשים שאדם יכול לקיים איתם יחסים יציבים".
השכלה

דאנבר, בנו של מהנדס, התחנך בקולג' מגדלנה בברקלי (אנ') שבבריטניה. הוא המשיך ולמד במכללת מודלין, אוקספורד, שם היה בין מוריו ניקולאס טינברגן. הוא סיים תואר ראשון בפסיכולוגיה ופילוסופיה בשנת 1969, המשיך במחלקה לפסיכולוגיה של אוניברסיטת בריסטול והשלים PhD ב-1974 על הארגון החברתי של בבון זנוב.
דאנבר היה במשך שנתיים כתב מדע עצמאי. בשנת 2019 אמר כי "קיבל את העבודה האמיתית הראשונה שלו" רק בגיל 40.
קריירה אקדמית

הקריירה האקדמית והמחקרית של דאנבר כוללת את אוניברסיטת בריסטול, אוניברסיטת קיימברידג' משנת 1977 עד 1982, ויוניברסיטי קולג' לונדון בין השנים 1987–1994. בשנת 1994 התמנה דאנבר לפרופסור לפסיכולוגיה אבולוציונית באוניברסיטת ליברפול, ומשנת 2007 היה מנהל המכון לאנתרופולוגיה קוגניטיבית ואבולוציונית באוניברסיטת אוקספורד.
דאנבר היה בעבר מנהל שותף של פרויקט המחקר של מאה שנה לאקדמיה הבריטית (BACRP) "מלוסי לשפה: הארכאולוגיה של המוח החברתי" והיה מעורב בפרויקט BACRP של "זיהוי הרפרטואר הדתי האוניברסלי".
גרסאות דיגיטליות של מאמרים שחיבר או שהיה שותף בכתיבתם זמינים מקבוצת המחקר לפסיכולוגיה אבולוציונית ואוניברסיטת ליברפול.
בשנת 2015 הוענקה לדאנבר מדליית הזיכרון של האקסלי – שנטבעה לראשונה בשנת 1900 לזכרו של תומאס הנרי האקסלי – עבור תרומתו למחקר האנתרופולוגי. את המדליה העניקה מועצת המכון המלכותי לאנתרופולוגיה של בריטניה ואירלנד, אות הכבוד הגבוה ביותר של המועצה. דאנבר הוא תומך בהומניסטים בבריטניה.
פרסים ואותות כבוד

1994 - יו"ר הקתדרה "אד הומינם", פסיכולוגיה, אוניברסיטת ליברפול
1998 - נבחר לחבר האקדמיה הבריטית (FBA)
2015 - מדליית הזיכרון של האקסלי, המכון המלכותי לאנתרופולוגיה של בריטניה ואירלנד
ספרים שפרסם

unbar. 1984. Reproductive Decisions: An Economic Analysis of Gelada Baboon Social Strategies. Princeton University Press ISBN 0-691-08360-6
Dunbar. 1987. Demography and Reproduction. In Primate Societies. Smuts, B.B., Cheney, D.L., Seyfarth, R.M., Wrangham, R.W., Struhsaker, T.T. (eds). Chicago & London:University of Chicago Press. pp. 240–249 ISBN 0-226-76715-9
Dunbar. 1988. Primate Social Systems. Chapman Hall and Yale University Press ISBN 0-8014-2087-3
Foley, Robert & Dunbar, Robin (14 October 1989). "Beyond the bones of contention". New Scientist Vol.124 (No.1686) pp. 21–25.
Dunbar. 1996. The Trouble with Science. Harvard University Press. ISBN 0-674-91019-2ISBN 0-674-91019-2
Dunbar (ed.). 1995. Human Reproductive Decisions. Macmillan ISBN 0-333-62051-8
Dunbar. 1997. Grooming, Gossip and the Evolution of Language. Harvard University Press. ISBN 0-674-36334-5ISBN 0-674-36334-5
Runciman, Maynard Smith, & Dunbar (eds.). 1997. Evolution of Culture and Language in Primates and Humans. Oxford University Press.
Dunbar, Knight, & Power (eds.). 1999. The Evolution of Culture. Edinburgh University Press ISBN 0-8135-2730-9
Dunbar & Barrett. 2000. Cousins. BBC Worldwide: London ISBN 0-7894-7155-8
Cowlishaw & Dunbar. 2000. Primate Conservation Biology. University of Chicago Press ISBN 0-226-11636-0
Barrett, Dunbar & Lycett. 2002. Human Evolutionary Psychology. London: Palgrave ISBN 0-691-09621-X
Dunbar, Barrett & Lycett. 2005. Evolutionary Psychology, a Beginner's Guide. Oxford: One World Books ISBN 1-85168-356-9
Dunbar. 2004. The Human Story. London: Faber and Faber ISBN 0-571-19133-9
Dunbar. 2010. How Many Friends Does One Person Need?: Dunbar's Number and Other Evolutionary Quirks. London: Faber & Faber ISBN 978-0571253432 (paper)
Dunbar. 2014. Human Evolution. Pelican Books ISBN 978-0141975313
Dunbar, 2016. Human Evolution: Our Brains and Behavior (Illustrated) ISBN 0-1906-1678-4
קומדיה דל'ארטה

להקת קומדיה דל'ארטה המזוהה כלהקת ג'לוזי
שלוש דמויות גרוטסקיות מאת רומולוס מטדדה בגני בובולי
הקומדיה דל'ארטה (איטלקית: Commedia dell'arte) היא סוג של קומדיה, שהייתה נפוצה באיטליה בתקופת הרנסאנס במאות ה-16 וה-17, והייתה מבוססת על האטלן הרומאי. שגיאה נפוצה היא לתרגם את השם כ"קומדיית אמנות", בעוד שלמעשה, פירוש המילה arte באיטלקית של ימי הביניים ושל הרנסאנס הוא "עיסוק" או "מלאכה", כלומר, המילה האיטלקית arte אינה מקבילה למילה האנגלית art - אמנות, אלא למילה האנגלית artisanship - אֻמנות. הקומיצ'י דל'ארטה היו שחקנים מקצועיים, שעסקו בקומדיה לפרנסתם, והכינוי נועד להבחין בינם לבין שחקנים חובבים, שהיו בני מעמד גבוה ולא עשו זאת למחייתם.
את הצגות הקומדיה דל'ארטה העלו שחקנים אשר אלתרו את דבריהם במהלך ההצגה, תוך התבססות על עלילה קבועה ועל כמה דמויות סטריאוטיפיות ומוכרות לכל: במרכז הקומדיה עמדו המשרתים ארלקינו ושותפתו קולומבינה הערמומית, פנטלונה העשיר והקמצן, אל דוטורה המאהב המזדקן והפטפטן, אל קפיטנו החייל שמעמיד פני אמיץ, בריגלה הנבל, פולצ'ינלה הערמומי ופדרולינו התמים שקל להונות אותו. בקומדיה זו היו משתתפים גם זוג אוהבים, ששמם היה בדרך כלל פלורינדו ואיזבלה. כל דמות אופיינה בעזרת שפת גוף ובעזרת מסכה משל עצמה. הקומדיה דל'ארטה שילבה מוטיבים שונים ומגוונים מתקופות רבות בהיסטוריה, החל ברומא העתיקה וכלה בקרנבל המסכות של ונציה.
הקומדיה דל'ארטה נחלה הצלחה כבירה במאות ה-16 וה-17, והשפיעה רבות על התיאטרון ועל מחזאים רבים, ובראשם מולייר. במאה ה-18 החלה הקומדיה דל'ארטה לקפוא על שמריה, אולם רבות מהדמויות שהופיעו בה משמשות השראה לדמויות בתסריטים ובמחזות מודרניים.